**Projektni zadatak:**

Ponuditelj je dužan pridržavati se pravila struke, odnosno Zakona o gradnji („Narodne novine“ br. 153/13 i 20/17.), Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“ br. 111/14., 107/15. i 20/17), te ostalih zakonskih odnosno pod zakonskih akata iz područja graditeljstva, koji se odnose na predmet nabave.

Predmetni radovi (ovisno o grupi) obuhvaćaju građevinsko-obrtničke radove, elektrotehničke radove i strojarske radove, sve sukladno projektnoj dokumentaciji.

Stručni nadzor se provodi kontinuirano do ishođenja uporabne dozvole, bezuvjetne primopredaje prostora, odnosno okončanog obračuna radova, a sukladno ugovorenom roku i dinamičkom planu izvedbe radova.

Usluge stručnog nadzora podrazumijevaju svakodnevne provjere gradilišta kako bi provjerili kvalitetu izvođenja radova.

Usluge stručnog nadzora podrazumijevaju usluge provedbe stručnog nadzora građenja u odnosu na usklađenost građenja s glavnim projektom i drugom projektnom dokumentacijom.

U provedbi stručnog nadzora građenja izvršitelj je dužan:

* Nadzirati građenje tako da bude u skladu s glavnim projektom, Zakonom o gradnji, posebnim propisima i pravilima struke
* Utvrditi ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom
* Odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda
* Bez odgode upoznati investitora sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama
* Sastavljati izvješća sukladno projektnom zadatku.

Budući da se na građevini izvodi više vrsta radova i radovi većeg opsega, stručni nadzor mora provoditi više nadzornih inženjera odgovarajuće struke te će se ugovorom imenovati glavni nadzorni inženjer, a na prijedlog odabranog ponuditelja predmetne usluge.

Glavni nadzorni inženjer odgovoran je za cjelovitost i međusobnu usklađenost stručnog nadzora građenja i obvezan je o tome sastaviti završno izvješće.

Izvješćivanje

Odabrani Ponuditelj će biti obvezan pripremiti i predati naručitelju sljedeća izvješća:

|  |  |  |  |
| --- | --- | --- | --- |
| R.Br. | Izvješća | Sadržaj | Rokovi predaje |
| 1 | Početno izvješće sa fotodokumentacijom. | Analiza postojećeg stanja, plan rada nadzora, ključna pitanja o izvođačevu planu rada, resursima, strategiji upravljanja, shemi gradilišta, kontroli troškova, te strategijama kontrole kvalitete, programima, te ostalom. | Do uvođenja izvođača u posao. |
| 2 | Redovna mjesečna izvješća. | Kontrola gradilišta, izrada zapisnika sa koordinacija gradilišta. | Mjesečno. |
| 3 | Izvješća sa fotodokumentacijom. | Kratak opis napretka (tehničkog i financijskog), potencijalni rizici te planovi izvođenja radova za slijedeće razdoblje. | Uz svaku privremenu situaciju. |
| 4 | Nacrt završnog izvješća. | Opis izvedenih radova i usluga te rizika. | Najkasnije 30 dana prije predviđenog roka završetka svih radova i opremanja.  |
| 5 | Završno izvješće. | Opis svih izvedenih radova i okončana situacija. | U ugovornom roku nakon završetka svih radova i opremanja. |
| 6 | Izvještaj o uočenim nedostatcima. | Izvještaj o uočenim nedostatcima i otklanjanju nedostataka u tijeku izgradnje i opremanja. | Po potrebi. |
|  |  |  |  |